"Ek groei my baard al ’n week," vertel die ster in ’n kort video wat sy op Instagram gelaai het. "Ek is so bietjie agter, want ek het nie die eerste November begin nie. "Ek was bietjie skepties gewees om by die veldtog aan te sluit waar vrouens nie rerig aan kan deelneem nie, maar hier is dit nou," het sy skersend gesê. Voor jy dink dié blondine het dalk ’n oormatige hoeveelheid testosteroon, moenie bekommer nie. Die video is met die app MSQRD geskiet wat verbruikers toelaat om koddige goed soos baarde en brille op hulle gesigte te sit.
Die Movember-beweging, waartydens manne aangespoor word om ’n snor of moestas, hoe jy dit ookal wil noem, te kweek, is ’n internasionale bewusmakingsveldtog van mans se gesondheidsprobleme soos prostaat-en testikulêre kanker.